Berlingske Tidende, 1834-01-28
Hr. Berard, der selv havde en saa stor Deel i de tre Juli dages Begivenheder og er den egentlige Redacteur af Constitutionen af 1830, har i disse Dage udgivet Alt hvad han dengang saae og gjorde, i eet Bind, bestaaende af meer end 500 Sider. Man kunde kalde denne Bog hemmelig Historie af Revolutionen, 1830, og hvo skulde vel have troet, at en Revolition, der, saa at sige, skeete aabenlyst paa Gaden, alligevel havde saameget hemmeligt, Blandt Andet fortæller han det Svar, som den nuregjerende Konge gav ham da han (Berard) tilkjendegave ham, at Frankrige især havde henvendt sine Øine paa ham. Jeg kan ikke dølge for mig selv sagde da Ludvig Philipp, at jeg har ventet denne Begivenhed. Men De kan ikke troe, hvor ugjerne jeg bestiger Thronen. Mit Familieliv er saa lykkeligt, vor Smag er saa simpel, at jeg oprigtigen er overbeviist om, at hverken jeg eller min Familie egner sig for Thronen. Jmidlertid holder jeg det for min Pligt, at bestige den men det vil ingen glædelig Begivenhed være for mig. Dertil kommer, at jeg i mit Hjerte endnu stedse har beholdt et Slags Tilbøielighed for en Republik, hvorfra jeg ikkun vanskelig vil kunne skille mig! – Fra Granville skrives af 12te d. M., at der Natten forud havde raset en skrækkelig Storm. Skibene paa den derværende Rhed lede meer eller mindre, nogle Mennesker druknede, Andre bleve beskadigede. Tre Franske Skibe bleve kastede paa Klipperne, og kuns Et af den, l'Auguste Marie, kom igjen af; begge de andre, l'Amable Celeste og le St. Pierre, vorde ufeilbarligen sønderknuste af Bølgerne. Da Stormen atter fornyedes den 12te om Aftenen, saae man med Skræk atter den følgende Nat imøde. Rational meddeler af Breve fra Barcelona af 10de d. M. Følgende: "J Staden og i Provindsen hersker den største Rolighed, fordi den hele Befolkning har kun een og bestemt Villie. Catalonierne ville have Spanien anderledes regjeret, eller adskille sig derfra. Alle Civil- og Militair-Autoriteter forene sig med denne Bevægelse og lede den. De Frivilliges Batailloner, ere bevæbnede, ove sig dagligen i Vaaben og holde sig beredte paa ethvert Tilfælde. Det er vist, at den udnævnte Subdelegado Barata ikke er erkjendt i sin Function, men bleven modtaget som simpel Reisende. De fleste Generalcapitainer, og efter nogle Breve Alle, have sendt Dronningen lignende Forestillinger, som Lander, og bebudet deres Dimission, dersom man ikke lod deres Fordringer vederfares Ret. Blandt disse Forestillinger udmærker sig den fra General Sarsfield, Vicekongen i Navarra, ved sin Energie og ved en Bestemthed, der ikke tillader noget undvigende Svar. - Det synes, at flere Stæder, blandt andre Cadix, ogsaa have forfattet sine Adresser. Saaledes befinder Spanien sig da i den besynderlige Stilling: at dets Ministerium ikke bliver erkjendt, at der nægtes det Lydighed; og Provindsernes Gouverneurer staae op imod Central-Regjeringen, og at Dronningen, vaklende imellem begge, eller endnu mere, imellem Diplomatiens og Nationens forskjellige Fordringer - vover hverken at afsætte sine Ministre eller sine Generalcapitainer. Denne utrolige Tilstand, der i ethvert andet ikke kunde bestaae, een Dag, vil uden Tvivl endnu længe vedvare. Det synes, at vor Minister, Grev Ravneval, ligesaa lidet som Dronningen, har vovet under saa alvorlige Forhold at fatte en Beslutning, og at man har gjort Jndberetning derom til Tuillerierne: derfra skal Orakelsvaret komme.